Inga Sæland , formaður Flokks fólksins , segist ekki hafa séð það lækkunin hafi yfir höfuð nokkru sinni skilað sér í vasa almennings og þeirra sem þurfa á því að haldavísir / vilhelm Lækkun sérstaks bankaskatts í áföngum var samþykkt sem lög frá Alþingi í gær . Þingmenn annarra stjórnarandstöðuflokka en Viðreisnar efast stórlega um að lækkunin skili sér til viðskiptavina bankanna . Í greinargerð með frumvarpinu um lækkun bankaskattsins er vísað í stjórnarsáttmálann um áherslu á að unnið verði að frekari skilvirkni í fjármálakerfinu með það að leiðarljósi að lækka kostnað neytenda . Bankaskattur hafi verið óbreyttur í 0,376 prósentum frá árinu 2016 til 2019 á meðan framleiðsluspenna og þensla vegna eftirspurnar gengi yfir í hagkerfinu og ríkissjóður væri enn að greiða niður skuldir sem mynduðust eftir fjármálahrunið . Samkvæmt lögunum mun skatturinn lækka í fjórum jöfnum skrefum á árunum 2020 – 2023 niður í 0,145% . Oddný G. Harðardóttir , þingflokksformaður Samfylkingarinnar , sagði flokkinn leggjast gegn lækkuninni sem gerð væri til að gera bankana söluvænni . „ Þetta er algerlega ótímabært . Það er líka ótímabært að fara að selja bankana í þeirri mynd sem þeir eru í dag , “ sagði Oddný við atkvæðagreiðslu um frumvarpið á Alþingi í gær . „ Er íslenska ríkið búið að fá endurgreitt það sem það lagði út vegna hrunsins með vöxtum og áhættuálagi . Hafa Íslendingar fengið til baka það sem þeir þurftu að leggja út vegna falls bankanna . Þessu hefur ríkisstjórnin ekki getað svarað , “ sagði Birgir Þórarinsson þingmaður Miðflokksins . Þorsteinn Víglundsson , varaformaður Viðreisnar , var hins vegar mjög sáttur við lækkun bankaskattsins , þótt hann gerði athugasemdir við að lækkunin tæki ekki að fullu gildi strax . „ En þetta er gott mál . Enda er löngu búið að sýna fram á það meðal annars í ágætri skýrslu sem unnin var fyrir ríkisstjórnina og hæstvirtan fjármálaráðherra að þetta er skattur sem greiddur er af viðskiptavinum bankanna . Skilar sér í hærri þjónustugjöldum , hærra vaxtastigi en ella , “ sagði Þorsteinn . „ Ég hef hingað til ekki getað séð það að þótt hér sé eitthvað lækkað að það hafi yfir höfuð nokkru sinni skilað sér í vasa almennings og þeirra sem þurfa á því að halda . Það situr eftir hjá þeim sem hafa fengið það til sín . Punktur og basta , “ sagði Inga Sæland formaður Flokks fólksins . Óli Björn Kárason þingmaður Sjálfstæðisflokksins var hins vegar á öndverðum meiði við hana . „ Í grunninn snýst þetta mál um það að búa hér til gjalda - og skattaumhverfi fyrir íslenskt fjármálakerfi sem er ekki lakara en það sem er í öðrum löndum . Að við aukum samkeppnishæfni fjármálakerfisins hér á Íslandi gagnvart erlendum fjármálafyrirtækjum , “ sagði Óli Björn Kárason .